**Саха тылыгар олимпиада сорудаҕа**

**(2021-2022 үөрэх дьыла)**

**Толоруу 4 ч**

**9 кылаас**

**I. Тыл баайын төhө билэҕин?**

**1. Өс хоhооннорун ситэр:**

*- Кулгаах ырааҕы истэр,…*

*-Алгыс баhа сыалаах,…*

*- Ойуурдаах куобах охтубат,…*

*- Тоҥтон толлубат,…*

*- Кырдьык үрдүгэр…*

**2. Сомоҕо домохтор суолталарын быhаар, этиитэ оҥор:**

*- Аҕатын туйаҕын хатарбыт*

*- Хараҕын үүтэ көстүбэт буолла*

**II. Ырытыылары оҥор:**

**1.** Лиэксикэлии ырыт: *сүҥкэн*

**2.** Пэниэтикэлии ырыт:*ньилбэк*

**3.** Саҥа чааһынан ырыт:

- Састаабынан ырыт:*ириэринэллэрин*

- Саҥа чааһынан ырыт: *эккирэтиһэн*

Сиинтэксистии ырыт:

*Билигин эрэһиинэ оҥочо алын өттүн бөҕөргөтүүгэ ылсыбыттар.*

III. **Интервью сүрүн геройун эппиэтиттэн сабаҕалаан, ойуулааһын араас ньыматын туттан кини толору мэтириэтин ойуулаа (тас дьүһүнэ, майгыта-сигилитэ, ис санаата). Тиэкис 200-250 тыллаах буолуон, кимин таайбыт буоллаххына аатын ааттаан суруйуоххун сөп.**

**Тиэкиһи оҥоруу ирдэбилин** (тиэмэ сµрµн санаа±а сіп тµбэґиитэ, сµрµн санаа толору арыллыыта, сµрµн санаа табыгастаахтык сааґыланыыта а.э. тупса±ай тутула, тыла - іґі хомо±ойо, таба суруйуу, сурук бэлиэтэ) **тутуһуу учуоттанар:**

**Тиэкис 25 баалынан сыаналанар.**

**Интервьюттан быһа тардыы**

**- Спорка бастакы хардыыларыҥ туһунан саныахха эрэ?**

- Мин кыра эрдэхпиттэн хамсаныылаах, сүүрбүт-көппүт оҕо этим. Убайдарым, эдьийдэрим бары спорт оскуолатыгар хайыһар дьарыгар сылдьаллар этэ. Ол иһин мин үһүс кылаастан хайыһарынан дьарыктаммытым. Ыаллыы олорор хайыһар тренера кыра ээрдэхпиттэн спорка сыһыаннаахпын көрөн, дьарыктыыр этэ, күрэхтэһиилэргэ илдьэ сылдьара. Кини миигин спорка уһуйбута. Оскуолаҕа үөрэммитим тухары хайыһардаан баран, 1997 сыллаахха, 2 кууруска үөрэнэ сылдьан, мас тардыһыытыгар көспүтүм. Ол сыл бастакыбын Манчаары оонньууларыгар сахалыы многоборьеҕа СГУ чиэһин көмүскээбитим. Мас тардыһыыга бастакы сүрэхтэниим Мэҥэ Хаҥалас Төҥүлү нэһилиэгэр Гаврил Десяткин бирииһигэр күрэхтэһиигэ буолбута. Ол күрэхтэһиигэ 68 киилэҕэ Сергей Кузьмиҥҥа 2:1 ахсаанынан кыайтарбытым. Хайыһартан мас тардыһыытыгар көһөн баран бастакы күрэхтэһиибэр саха чулуу мадьыныларын кытта киирсэн олус дуоһуйбутум уонна өссө күүскэ эрчиллэн саҕалаабытым.

**- Быйыл эйиэхэ түмүктүүр күрэхтэһии буолла.**

- Быйыл үбүлүөйдээх сылым буолан, эрдэттэн кыттыахпын наада диэн сыал-сорук туруоруммутум. Хас биирдии көрсүбүт дьонум бары «кытаат, үчүгэйдик киирис, ыалдьабыт» - диэннэр, мээнэ киирсии эрэ көрдөрбөккө, хайаан да ыалдьааччыларбын, сүгүрүйээччилэрбин үөрдүөхпүн наада диэн турукка киирбитим. Түһүлгэҕэ кытта сылдьан бэриниилээх ыалдьааччылардаахпыттан сөҕө махтайбытым. Быйылгы көрдөрүүбүттэн астынабын.

**- Билигин номнуо бэйэлэрин ааттарын ааттаппыт уолаттары спортивнай кулуупка түмэн дьарыктыыгын. Бу туһунан кыратык сырдатыаҥ дуо?**

- Бөлөхпөр 50-тан тахса оҕо дьарыктанар. Маны таһынан, 2015 сыллаахтан бэйэм анаан дьарыктаабыт талааннаах уолаттардаахпын. Биһиги түмсүүбүтүттэн элбэх эдэр уол Манчаары оонньууларыгар улуустарын чиэһин көмүскээтилэр, хас да уол бэйэлэрин ыһыахтарын многобрье күрэхтэһиитигэр кыайдылар. Многоборье көрүҥэ олус сайдан эрэ, дьарыктаныан баҕалаах ыччат күнтэн күн элбээн иһэр. Спорка тренер быһыытынан син биир сылдьыам. Мантан ыла бэйэм күрэхтэспэтэрбин даҕаны, бу түмсүүбүн сайыннаран, эдэр уолаттары таһаарыахпын баҕарабын.

*(«Саха сирэ» хаһыат, №28 (6066), 2017 сыл от ыйын 19 күнэ, 6-с сирэй)*

**Саха тылыгар олимпиада сорудаҕа**

**(2021-2022 үөрэх дьыла)**

**Толоруу 4 ч**

**10 кылаас**

**I. Тыл баайын төhө билэҕин?**

**1. Өс хоhооннорун ситэр:**

- …., харах чугаhы көрөр.

- ...., элбэх тыл сымсах.

- ....., эдэртэн эйэтин ыл.

*- .....,* үлэҕэ көлөөк.

- ....., атаҕа суолга баппат.

**2. Сомоҕо домохтор суолталарын быhаар, этиитэ оҥор:**

- сүрэҕин-быарын сымнат

- ыт атах

**II. Ырытыылары оҥор:**

**1.** Лиэксикэлии ырыт:  *чэгиэн-чэбдик*

**2.** Пэниэтикэлии ырыт: *муус*

**3.** Саҥа чааһынан ырыт:

- Састаабынан ырыт: *суруктары*

- Саҥа чааһынан ырыт:  *саhарчы*

Сиинтэксистии ырыт:

*Төгүрүк алаастарга оҥоот-чоҥоот сыhыыларга оттор кэбиhиллибиттэр онно-манна ынахтар мэччийэ сылдьаллар*

**III . Бэриллибит тиэмэҕэ икки тус-туһунан истииллээх, ол эрээри биир ис хоһоонноох тэттик тиэкистэри оҥоруҥ**

**(научнай истиил, уус-уран истиил).**

**Тиэкиһи оҥоруу ирдэбилин**  (тема сүрүн санааҕа сөп түбэhиитэ, сүрүн санаа толору арыллыыта, сүрүн санаа табыгастаахтык сааhыланыыта а.э. тупсаҕай тутула, тыла - өhө хомоҕойо, таба суруйуу, сурук бэлиэтэ) **тутуһуу учуоттанар, барыта 25 баалынан сыаналанар.**

1. Дьөһөгөй оҕото – саха норуотун маанылаах кыыла.

**Саха тылыгар олимпиада сорудаҕа**

**(2021-22 үөрэх дьыла)**

**Толоруу 3ч**

**8 кылаас**

**I. Лиэксикэ**

**1. Утарыта суолталаах тыллар:**

А) синиэньим

Б) антуоньум

В) омуоньум

**2. Эргэрбит тыллар:**

А) фразеологизм

Б) архаизм

В) неологизм

**3. Ис диэн тыл суолтата:**

А) тыл көспүт суолтата

Б) чопчу

В) үөскээбит

**II. Пэниэтикэ**

**1. Бүтэй дор5ооннорго хас дьүөрэлэhии арааhа баарый:**

А) 2

Б) 3

В) 4

**2. Саха алпаабытыгар барыта хас бэлиэбаарый?**

А) 40

Б) 36

В) 30

**3.Нууччаттан киирбит бүтэй дорҕоон ахсаана:**

А) 5

Б) 4

В) 7

**III. Морполуогуйа (Саҥа чаастара)**

**1. Түөрт гыммыт биирэ ханнык ахсаан аатый?**

А) барыллааhын

Б) кэрискэ

В) бытархай

**2.Туохтуур киэбэ:**

А) соруйар

Б)атаахтатар

В) дьаhайар

**3.Көмө туохтууру бул:**

А) Коля уочаракка өр турда.

Б) Коля бүгүн сарсыарда эрдэ турда.

В) Коля дьиэтин диэки сүүрэ турда.

**IV. Сиинтэксис:**

**1. Этии грамматическай олоҕунан буолаллар:**

А) туhаан

Б) кэпсиирэ

В) толоруу

**2. Баhылатыылаах ситим арааhын быhаар: Кинигэни аах**

А) Сыстыы

Б) Салайыы

В) тардыы

**3. Көнө толоруу түhүктэрэ:**

А) төрүт

Б) араарыы

В) туохтуу

**V. Тыл баайын төhө билэҕин?**

**1. Өс хоhооннорун ситэр:**

- Ыт...., ынах ...., киhи....

- Ким доҕордоох - .....

- Сатабыллаах....

- Эдэр сааскар үлэлии үөрэммэтэххинэ....

- ........, үтүө киhи биир тыллаах

**2. Бэриллибит тыллартан 3 араас сомоҕо домоҕу сааhылаа:**

хараарар, сири – буору, ала, айаҕа, төрөппүт, кымыстыыр, кулуну

**VI. Бэриллибит кэрчиги тылбаастаа. (Барыта 13 баал)**

*«Перед тобой очень интересная книга про нашу родную Якутию. Мы собрали здесь самые лучшие произведения писателей Якутии, которые были переведены на русский язык. Дорогой друг, читай больше и знай, чем больше узнаешь, тем больше сможешь! Пусть твои знания станут тому подтверждением. Счастливого путешествия тебе в мир книг!» (Автор).*

**VII. Суруйар дьоҕургун көрдөр**

**Өйтөн суруйуу (Ойуулааhын тиибинэн)**

**Тиэмэ: “Сайыҥҥы сарсыарда”**

**Саха тылыгар олимпиада сорудаҕа**

**(2021-22 үөрэх дьыла)**

**Толоруу 3ч**

**7 кылаас**

**Саха тылын олимпиадата**

**I.** Сорудаҕы туспа илиискэ толор, нүөмэрин суруйан ис. Хас биирдии сорудахха таба хоруй иһин 2 – лии баал бэриллэр, толорутук эппиэттииргэ кыһан. **Барыта - 20 баал.**

**1.** Сомоҕо домохтор суолталарын быһаар: *Суор хараҕын сиэбит. Уйатыгар уу киирбит.*

**2** .Бэриллибит этиини көннөр: *Оҕо, төрөппүт баҕатын биһиги учитывайдыыбыт. «Мисс обаяние» номинацияны ылбытым.*

**3.** Илин, киэҥ, уһун аһаҕас дорҕоонноох икки тылла холобурдаа.

**4.** Саха тылыгар икки буукубанан бэлиэтэнэр ураты бүтэй дорҕооннору ааттаталаа.

**5.** Уруулуу суолталаах икки тылы суруй. Этиинэн бигэргэт.

**6.** Сиһилии икки арааһыгар холобурдаа.

**7**. Быhаарыыны аннынан тарт, ыйытыыта туруор.

Дьулусханнаах дьолуо маҥан халлаан

Дьураатыгар тура төрөөбүт

Дьулусхан субуруйа сүүрүк

Дьураа хара ат барахсан  
Бар дьаҕыл кыыллаах бастыҥ сэргэтигэр

Баайыллан турар эбит.

**8**. Тардыылаах аат тылга биир холобурда суруй

**9.** Кэрискэ уонна үллэһик ахсаан ааттары быһаарыыларын биэр, этиинэн холобурдаа.

**10**. *Манна тыас-уус сэмэйдик, сэрэхтик иһиллэр.* Сыhыаттары уhул.

**II. Ырытыылары оҥор:**

**(Барыта 15 баал)**

**1.** Фонетическай ырытыы: *саһаан*

**2**. Саҥа чааһынан ырыт: *бэһистэриттэн, маннык*

**3**. Этиини чилиэннэринэн ырыт:  *Маннык кыра алааска кыра-хара дьон сыыгынаан олороллоро буолуо.*

**III. Суруйар дьоҕургун көрдөр (35 баал)**

**Өйтөн суруйуу (Ойуулааhын тиибинэн)**

**Тиэмэ: “ Мин төрөөбүт дойдум”**

**Саха тылыгар олимпиада сорудаҕа**

**(2021-22 үөрэх дьыла)**

**Толоруу 3ч**

**6 кылаас**

**Саха тылын олимпиадата**

**Тиэкиһи болӄойон аах**

**Мас көтөрдөрүгэр мэӊ хаалыыта.**

1. Адьаһын мин да, эһиги да быдан төрүөххүт иннинэ, хара тыа көтөрдөрө аһыы сырыттахтарына, саһыл түөкүн салбана-салбана үөмэн испит.
2. Олох бу тиийэн кэлбитин кэннэ, көрө түһэн, көтөр куотуох буолан эрдэӄинэ, төбөтүн оройуттан хабан ылбыт. 3. Онуоха хаһыыра түспүтүттэн, ыһыктан кэбиспитэ, үөһэ тииккэ тахсан олорбут. 4. Аһыӊастаах кыыл аанньаны оӊоруо баара дуо? 5. Хараӄын үөһэ өттүнэн икки өртүн улахан баӄайытык сиирэ тардан кэбиспит.

6. Ити удьуордара ууһаан, улардар бары биистэрэ: бочугурастар, хабдьылар кылдьыылаах харахтаммыттара үһү.

**Сорудахтар:**

**I чааһа**

**Сорудаҕы туспа илиискэ толор, нүөмэрин суруйан ис.**

1. Тиэкистэн туохтуу түһүккэ турар аат тыллары уһул.
2. Удьуордара диэн тыл синиэньимин суруй
3. Тиэкистэн даӄааһын ааттары булан суруй
4. Тиэкистэн ахсаан ааттары бул
5. Тиэкистэн сирэй солбуйар ааттары бул
6. Биир уустаах чилиэннэрдээх этиини булан уһул, биир уустаах тыллары аннынан тарт
7. Биир да туһаана суох этиилэр нүөмэрдэрин суруй
8. Тыллары алфавит бэрээдэгинэн уһул: *айанньыт, билии, дал, дьабадьы, буойун, тууччах, халдьаайы, чаӄылӄан, кырдал*
9. *Аһыӊастаах* диэн тыл суолтатын хайдах өйдүүгүн? Быһааран суруй
10. *Кутуругар сөрөөтө* Сомоӄо домох суолтатынбыһаар, этиигэ киллэрэн холобурдаа.

**II чааһа**

**Ырытыылары оӊор**

1. Дорӄоонунан ырытыы: *куруппааскы*
2. Саӊа чааһынан ырытыы: алаастарга
3. Этии чилиэнинэн ырытыы: Аһыӊастаах кыыл аанньаны оӊоруо баара дуо?

**III чааһа**

**Суруйар дьоӄургун көрдөр**

Өйтөн суруйуу

«Мин сөбүлүүр кинигэм»

**Саха тылыгар олимпиада сорудаҕа**

**(2021-22 үөрэх дьыла)**

**Толоруу 3ч**

**5 кылаас**

**Саха тылын олимпиадата**

**Тиэкиһи болӄойон аах**

**Эриэн Моой**

Күһүн буолбута. Кустар-хаастар итии дойдуларга ааспыттара. Арай Эриэн Моой эрэ хаалбыта. Кинини кыра эрдэӄинэ кынатын тоһуппуттара. Онон бу дойдуга кыстыырыгар тиийбитэ. Эриэн Моой хаалбыт үрэӄэ хойуу ойуурдаах хайалар анныларынан сүүрдэрэ. Туох да ааспат, чугаһынан киһи баара биллибэт түӊкэтэх дойду этэ. Арай тыаӄа куртуйахтар айдаараллара, тииӊнэр, куобахтар сырсаллара. Эриэн Моой тэһийбэт, куруук барбыт дьоннорун саныыр этэ. Сотору маӊнайгы хаар түспүтэ. Хатыӊнары, тииттэри, бэстэри хаар бүрүйбүт. Эриэн Моой ыксаан барбыта.

**Сорудахтар:**

**I чааһа**

**Сорудаҕы туспа илиискэ толор, нүөмэрин суруйан ис.**

1. Тиэкистэн анал ааты бул
2. Тиэкистэн паараласпыт тылы бул
3. Тиэкистэн сыһыарыы түһүккэ турар аат тыллары барытын суруй
4. Тиэкистэн даӄааһын ааттары булан суруй
5. *Түӊкэтэх* диэн тыл суолтатын хайдах өйдүүгүн? Быһааран суруй
6. Тиэкистэн биир уустаах туһааннары булан суруй
7. Тиэкистэн айах диэрийэр бүтэй дорӄоонноох тылы булан суруй, айах диэрийэр бүтэй дорӄоону аннынан тарт.
8. Маарыннаһар суолталаах сомоӄо домохтору бул: *Халлааны туойар, сиргэ силлээтэ, сүрэӄэ айаӄар тахсыбыт, холуоһаӄа олордубут, санаатыгар туппут, уйатыгар уу киирбит.*
9. *Итии, хойуу* диэн тыллар антонимнарын суруй
10. Тыллар уопсай ааттарын суруй. *Куртуйахтар, тииӊнэр, куобахтар - …*

*Хатыӊнары, тииттэри, бэстэри - …*

**II чааһа**

**Ырытыылары оӊор**

1. Дорӄоонунан ырытыы: *эриэн*
2. Этии чилиэнинэн ырытыы*: Сотору маӊнайгы хаар түспүтэ.*

**III чааһа**

**Суруйар дьоӄургун көрдөр**

Өйтөн суруйуу

«Мин чугас доӄорум»

**Саха тылыгар олимпиада сорудаҕа (2021-2022)**

**11 кылаас**

**Толоруу 4ч**

**I. Таба хоруйу ый.**

1. Саха тылын баайын биэс уонча сыл устата үөрэппит академик:

1. *Э.К. Пекарскай*
2. *В.В. Радлов*
3. *О.Н. Бетлингк*
4. *Е.И. Убрятова*

2. Тыл, грамматика халыыба эбэтэр этии синонимнарын сэмсэ суолталарын ырытар, ханна, тоҕо, хайатын туһанары быһаарар тыл үөрэҕин салаата:

1. *тиэкис синтаксиһа*
2. *стилистика*
3. *синтаксис*
4. *лексикология*

3. Сүһүөҕүнэн сыыһа көспүт тыл:

1. *бө-рүө*
2. *прави-тельство*
3. *сү-һүөх*
4. *май-ор*

4. *Дагдай* диэн тыл синонима:

1. *тайаар*
2. *багдай*
3. *күөрэй*
4. *күөдьүй*

5. Кэлин кыараҕас айах аһаҕас дорҕооно:

1. *а*
2. *ы*
3. *у*
4. *э*

6. Сахалыы алфавикка хас буукуба баара:

1. *40*
2. *36*
3. *38*
4. *20*

7. Диэрийэр бүтэй дорҕооннор:

1. *т, х*
2. *р, л*
3. *ҕ, дь*
4. *с, ч*

8. Кэпсиирэ буолбут даҕааһын:

1. *күннээҕи*
2. *күүстээххин*
3. *улаханым*
4. *сандаархай*

9. Салайыы ситимэ:

1. *биллэр баай*
2. *күөх халлаан*
3. *күөл хомуһа*
4. *таһырдьаттан киирдэ*

10. Дьөһүөл:

1. *оргууй*
2. *тухары*
3. *тиийэ*
4. *итиэннэ*

11. *Барыахтаах* диэнтыл ханнык саҥа чааһа буолара*:*

1. *аат туохтуур*
2. *туохтуур*
3. *сыһыат туохтуур*
4. *даҕааһын*

12 *Туохтан эмэ* - ханнык солбуйар аат буолара:

1. *тардыылаах солбуйар аат*
2. *быһаарыылаах солбуйар аат*
3. *быһаарыыта суох солбуйар аат*
4. *бэйэни солбуйар аат*

13. *Дьон барыта ытыктыыр эмээхсинин түүрэйдиэн дьулайбыта –* диэн этиигэ баһылатыылаах холбуу этии арааһа:

1. *туһаан холбуу этии*
2. *сиһилии холбуу этии*
3. *толоруу холбуу этии*
4. *быһаарыы холбуу этии*

14. *Эһиил элбэх бурдук үүнүө, элбэх от оттонуо, хайдах эмэ байыахтара* – диэн этии арааһа:

* + - 1. *Уустук тутуллаах холбуу этии*
      2. *Баһылатыылаах холбуу этии*
      3. *Тэҥҥэ холбоммут холбуу этии*
      4. *Судургу этии*

15. Быһаарыыта суох сирэйдэммит этии:

*1. Тулаайах оҕону тумсун уҕунуохтаабыкка дылы*

*2. Дьэ, хаһыакка хайҕаан аҕай биэрээхтииллэр.*

*3. Дьадайан баран баайгын кэпсэнимэ, кырдьан баран күүскүн кэпсэнимэ.*

*4. Саас. Ыстапаан дьиэтин таһа.*

16. Туһаан уонна кэпсиирэ икки ардыгар тире турар этиитэ:

*1. Үтүө сурах бэйэтэ да түргэн кынаттаах идэлээх.*

*2. Үтүө киһи хараҕа үс.*

*3. Бөҕө Күөлэ Хатарча ууһугар суох куһаҕан сир.*

*4. Лэглээр оҕонньор өлүү килиэбин остуолга уура оҕуста.*

17. Судургу этии:

*1. Оҕонньоор, кэһиэхтээх куоласкын чөллөрүтэн, тойукта туой, ыччаккын алҕаа.*

*2. Хайа мэнньиэс диэн эмиэ баар, аньыы саат, суут диэн эмиэ баар.*

*3. Харах чугаһы көрөр, кулгаах ырааҕы истэр.*

*4. Эбэм ыалдьыттыы кэлбитэ олус үчүгэй.*

18. Сурук бэлиэтэ туруохтаах этии биир уустаах чилиэннэрдээх этии:

1. *Онно сабыс-саҥа сырдык күөх сиидэс былааччыйалаах билбэт кыыһым кинигэ көрө турара.*
2. *Ол түгэҥҥэ куустуһуу уураһыы-сыллаһыы үөрүү-көтүү ытаһыы-соҥоһуу барыта баара.*
3. *Лена суһумнуур сүүрүктээх унаар солко урсуна уонна баай-дэлэй биэрэктэрэ хас биирдии саханы бэйэтигэр тардар.*
4. *Күн уота ып-ыраас үрүҥ хаартан тэйэн баччаларга мэлдьитин наһаа сырдык.*

19. Сурук бэлиэтэ турбатах кыбытык тыллаах этии:

1. *Кырдьык кыларыйан турар кырдьык.*
2. *Кырдьык туохха да хаххалаппат.*
3. *Кырдьык үрдүгэр сымыйа ыттыбат.*
4. *Кырдьык кини да этэрэ оруннаах.*

20. Бу схемаҕа сөп түбэҕэр этиитэ толкуйдаан суруй: *«С.с****,*** *– а.т****.*** *– С.с»****.***

**II. Ырытыылары оҥор:**

**1.** Лиэксикэлии ырыт:  *суһуох*

**2.** Пэниэтикэлии ырыт: *үөрэнээччи*

**3.** Саҥа чааһынан ырыт:

- Састаабынан ырыт: *ыалдьыттастыбыт*

- Саҥа чааһынан ырыт: *дохсуннук*

4. Сиинтэксистии ырыт: *Биир чаҕылхай өйдөбүл кини сүрэҕэр сүппэттик иҥэн сылдьар.*

**III.**

Бэриллибит тиэмэҕэ уус-уран тэттик кэпсээннэ суруй: *«Үс сэргэ».*

**Тиэкиһи оҥоруу ирдэбилин** (айымньы тупсаҕай тутула, тыла-өhө хомоҕойо, этии арааһа, ойуулуур-дьүһүннүүр ньыма арааһа табыгастаахтык туттуллуута, таба суруйуу, сурук бэлиэтэ) **тутуһуу учуоттанар.**